7. ΒΑΣΙΛΙΚΟΝ ΔΙΑΤΑΓΜΑ της 2/15 Ιουλ. 1956 Περί διορισμού κλπ. ιδιωτικών Δασολόγων εις μη Δημόσια Δάση. Εν όψει του άρθρ. 1 του Ν.Δ. 2501/1953 «περί τροποποιήσεως και συμπληρώσεως ενίων διατάξεων των περί δασών Νόμων». Υποχρέωσις δασοκτημόνων  προς διορισμόν Ιδιωτικών Δασολόγων Άρθρ.1.-1.Δασοκτήμονες, φυσικά ή νομικά πρόσωπα Δημοσίου ή ιδιωτικού Δικαίου, έχοντες έκαστος ή πλείονες ομού εξ αδιαιρέτου ή μη υπό την κυριότητα ή νομήν των δάση - υπό την έννοιαν της παρ. 1 του άρθρ. 45 του Νόμ. 4173/1929 «περί δασικού Κώδικος» - συνεχόμενα ή μη, επιφανείας μείζονος των 80.000 στρεμμάτων εν τη περιφερεία του αυτού Δασαρχείου ή Δασονομείου, δύνανται αποφάσει του Υπουργού Γεωργίας να υποχρεωθούν να προσλάβουν δια την διοίκησιν και διαχείρισιν των δασών τούτων Ιδιώτην Δασολόγον ονομαζόμενον του λοιπού εις το παρόν «Ιδιωτικόν Δασολόγον». 2.Η απόφασις του Υπουργού Γεωργίας εκδίδεται προτάσει του αρμοδίου Επιθεωρητού Δασών και μετά γνώμην του Τεχνικού Συμβουλίου Δασών. Καθορίζονται δια ταύτης οι υπόχρεοι δια την πρόσληψιν Δασολόγου δασοκτήμονες, η έκτασις των δασοκτημάτων αυτών και επί συνιδιοκτησίας τα μερίδια εκάστου, το ποσοστόν συμμετοχής εκάστου δασοκτήμονος εις τα έξοδα μισθοδοσίας και λοιπών αποδοχών του δασολόγου αναλόγως της εκτάσεως του είδους εκμεταλλεύσεως (δάσους, δασικού εδάφους και δασικού βοσκοτόπου) του δασικού είδους, της διαχειριστικής μορφής κλπ. και η έδρα του Δασολόγου. Πρότασις διορισμού - Προσόντα Άρθρ.2.-1.Οι κατά το προηγούμενον άρθρον υπόχρεοι εις την πρόσληψιν δασολόγου δασοκτήμονες οφείλουν, εντός προθεσμίας 3 μηνών από της επί αποδείξει κοινοποιήσεως αυτοίς της αποφάσεως του Υπουργού Γεωργίας, δι’ αιτήσεώς των προς τον αρμόδιον Επιθεωρητήν Δασών, να προτείνουν τον διορισμόν Δασολόγου ορίζοντες και την αντιμισθίαν αυτού. Μετά της τοιαύτης αιτήσεως συνυποβάλλεται και δήλωσις του προτεινομένου, ότι αποδέχεται τον διορισμόν και την αντιμισθίαν, ως και οι τίτλοι σπουδών του και τα λοιπά δικαιολογητικά διορισμού. 2.Επί πλειόνων δασοκτημόνων ο προς διορισμόν δασολόγος προτείνεται υπό της πλειοψηφίας τούτων εκάστου έχοντος ψήφους αναλόγους προς τα κατά το άρθρ. 1 παρ. 2 του παρόντος καθορισθέντα ποσοστά. 3.Την κατά τας ανωτέρω παραγράφους αίτησιν μετά των λοιπών δικαιολογητικών υποβάλλει ο Επιθεωρητής μετά γνώμης του εις το Υπουργείον Γεωργίας. 4.Εις ην περίπτωσιν, εντός της κατά την παρ. 1 του παρόντος άρθρου προθεσμίας, δεν ήθελεν υποβληθή δι’ οιονδήποτε λόγον πρότασις υπό των προς διορισμόν Δασολόγου υποχρέων δασοκτημόνων, ο Επιθεωρητής Δασών υποβάλλει εντός μηνός τοιαύτην πρότασιν μετά των αναγκαίων δικαιολογητικών εις το Υπουργείον Γεωργίας δια τον αυτεπάγγελτον παρά τούτου διορισμόν. 5.Ο Υπουργός Γεωργίας μετά σύμφωνον γνώμην του Τεχνικού Συμβουλίου Δασών δύναται ν’ αναστείλη την έγκρισιν καρπώσεων εις τα δάση των δασοκτημόνων, οι οποίοι δεν προέτειναν διορισμόν ιδιωτικού δασολόγου εντός της κατά την παρ. 1 του παρόντος άρθρου προθεσμίας αι μέχρις αυτεπαγγέλτου διορισμού τοιούτου κατά τας διατάξεις του παρόντος. 6.«Εις θέσιν ιδιωτικού δασολόγου διορίζονται πολίται ΄Ελληνες, έχοντες εκπληρώσει την στρατιωτικήν αυτών υποχρέωσιν ή απηλλαγμένοι της τοιαύτης νομίμως, πτυχιούχοι είτε της Ανωτάτης Δασολογικής Σχολής Αθηνών, είτε του Δασολογικού Τμήματος της Γεωπονικής και Δασολογικής Σχολής του Πανεπιστημίου Θεσσαλονίκης, είτε ισοτίμου προς τας ανωτέρω Αλλοδαπής Δασολογικής Σχολής, κεκτημένοι την, υπό του άρθρ. 143 παρ. 2 Ν.Δ/τος υπ’ αριθ. 86/18.1.69 άδειαν εξασκήσεως επαγγέλματος και μη εμπίπτοντες εις τας απαγορευτικάς περιπτώσεις διορισμού, τας καθοριζομένας υπό του άρθρ. 18 του Νόμ. 1811/1951 «περί κώδικος καταστάσεως των Δημοσίων Διοικητικών υπαλλήλων». Η παρ. 6 αντικατεστάθη ως άνω δια του Β.Δ. 674 της 10/21 Οκτ.1969 (ΦΕΚ Α΄ 209). Διορισμός και απόλυσις Άρθρ.3.-1.Οι κατά τα ανωτέρω προτεινόμενοι διορίζονται δια πράξεως του Υπουργού Γεωργίας δημοσιευομένης εις την Εφημερίδα Κυβερνήσεως και δίδουν τον νενομισμένον όρκον ενώπιον του αρμοδίου Δασάρχου ή Επιθεωρητού Δασών εντός μηνός από της κοινοποιήσεως του διορισμού, οπότε και αναλαμβάνουν καθήκοντα. Του πρωτοκόλλου ορκωμοσίας αντίγραφον κοινοποιείται εις τον διορισθέντα Δασολόγον, τους οικείους δασοκτήμονας και το Υπουργείον Γεωργίας. 2.Οι ιδιωτικοί δασολόγοι απολύονται εκ της θέσεώς των δια πράξεως του Υπουργού Γεωργίας δημοσιευομένης εις την Εφημερίδα (Αντί της σελ. 520,01) Σελ. 520,01(α) Τεύχος 370-Σελ. 79 Δασικό Προσωπικό 17.Ζ.γ.7 της Κυβερνήσεως είτε τη αιτήσει των είτε δια πειθαρχικά παραπτώματα συνεπαγόμενα την απόλυσιν κατά τα εν άρθρ. 6 παρ. 2 του παρόντος οριζόμενα είτε και προτάσει των δασοκτημόνων πάντων ή της κατά το άρθρ. 2 παρ. 2 του παρόντος πλειοψηφίας αυτών. Επί αιτήσεως των δασοκτημόνων περί απολύσεως δασολόγου δέον ούτοι να προτείνουν και τον ταυτόχρονον διορισμόν ετέρου. Όταν ενεργήται απόλυσις αυτών κατ’ άλλον τρόπον υποχρεούνται οι δασοκτήμονες να προτείνουν τον διορισμόν ετέρου εντός μηνός άλλως διορίζεται τοιούτος παρά του Υπουργείου Γεωργίας αυτεπαγγέλτως. Καθορισμός μισθού και σχέσεως προς Εγροδότην Άρθρ.4.-1.Κατώτερον όριον μηνιαίων αποδοχών του Ιδιωτικού Δασολόγου ορίζεται το ποσόν των μηνιαίων αποδοχών Δημοσίου Δασάρχου επί 6ω βαθμώ. Δια την εκτέλεσιν της υπηρεσίας εκτός έδρας παρέχονται εις τον Ιδιωτικόν Δασολόγον τα οδοιπορικά και αι ημερήσιαι αποζημιώσεις, τα εκάστοτε παρεχόμενα εις τον Δημόσιον Δασάρχην του αντιστοίχου βαθμού. 2.Αι αποδοχαί εν γένει του Ιδιωτικού Δασολόγου καταβάλλονται αυτώ απ’ ευθείας υπό των δασοκτημόνων κατά τα καθοριζόμενα εν άρθρ. 1 παρ. 2 του παρόντος ποσοστά συμμετοχής εκάστου. Εν περιπτώσει αρνήσεως αυτών και δη επί του αυτεπαγγέλτου διορισμού αι ως άνω αποδοχαί βεβαιούνται παρά του αρμοδίου Δασάρχου και εισπράττονται διοικητικώς, κατά τας διατάξεις περί διοικητικής βεβαιώσεως και εισπράξεως δημοσίων εσόδων. Καθήκοντα Ιδιωτικών Δασολόγων Άρθρ.5.-1.Οι ιδιωτικοί Δασολόγοι είναι υπεύθυνοι δια την κατά τας κειμένας περί δασών διατάξεις κανονικήν διοίκησιν, την διαχείρισιν ως και την προστασίαν των δασών, δι’ α διωρίσθησαν. Ειδικώτερον: α΄)Τη ειδική εξουσιοδοτήσει των δασοκτημόνων δύνανται να εκπροσωπούν τούτους εις πάσαν μετά Δημοσίας Αρχής σχέσιν. β΄)Εισηγούνται εις τον Δασάρχην τον διορισμόν, την χορήγησιν αδειών, πειθαρχικήν δίωξιν και απόλυσιν των υπό την δικαιοδοσίαν των ιδιωτικών δασοφυλάκων, εφ’ ων ασκούσιν άμεσον εποπτείαν. γ΄)Καταρτίζουν εγκαίρως τας δασοπονικάς μελέτας υποκειμένας, κατά τα κεκανονισμένα, εις επαλήθευσιν, θεώρησιν και έγκρισιν δ΄)Εισηγούνται εις τον αρμόδιον Δασάρχην την έκδοσιν και τροποποίησιν δασικών αστυνομικών διατάξεων βοσκής, ξυλεύσεως, μεταφοράς κλπ. Σελ. 520,02(α) Τεύχος 370 - Σελ. 80 ε΄)Εφαρμόζουσι τας εγκεκριμένας δασοπονικάς μελέτας ως προς την απόληψιν ξυλείας και καυσοξύλων δι’ ατομικάς ανάγκας των δασοκτημόνων ή των κεκτημένων δικαίωμα δουλείας καυσοξυλεύσεως την διάνοιξιν και κατασκευήν δασικών οδών, την λειτουργίαν δασικών φυτωρίων, αναδασώσεων, ορεινών υδρονομικών έργων και δασικών κτιρίων δαπάναις των δασοκτημόνων των, προς ους αποδίδουν και λογαριασμόν. Υποβοηθούν εξ άλλου τον Δασάρχην εις την εκτέλεσιν τοιούτων έργων ενεργουμένων δαπάνη του Δημοσίου, εφόσον εκ τοιούτων ωφελούνται και τα δάση της δικαιοδοσίας των. ς΄)Εγκρίσει των δασοκτημόνων δύνανται να ενεργούν δι’ αυτεπιστασίας εκμετάλλευσιν εις δάση της δικαιοδοσίας αυτών και δη όταν πρόκειται περί δασών ανηκόντων εις Νομικά πρόσωπα δημοσίου ή ιδιωτικού δικαίου εν εφαρμογή κατ’ αναλογίαν των αντιστοίχων διατάξεων περί Εκμεταλλεύσεως των δημοσίων δασών δι’ αυτεπιστασίας. ζ΄)Συμβάλλουν εις την εφαρμογήν των εγκεκριμένων δασοπονικών μελετών ως προς την ενέργειαν των προσημάνσεων και υλοτομιών προς εμπορίαν παριστάμενοι κατά την εγκατάστασιν, τας εξελέγξεις και τελικήν επιθεώρησιν, τας ενεργουμένας παρά του Δασάρχου, προς ον παρέχουν πάσαν ενίσχυσιν και χρήσιμον πληροφορίαν συνυπογράφοντες μετά τούτου τα σχετικά έγγραφα. 2.Οι ιδιωτικοί δασολόγοι εισηγούνται εις τον Δασάρχην της περιφερείας, εις ην υπάγονται, παν μέτρον συμβάλλον κατά τας κειμένας διατάξεις εις την βελτίωσιν και ανάπτυξιν της δασοπονίας των δασοκτημόνων των. 3.Οι ιδιωτικοί δασολόγοι είναι βοηθητικά όργανα της Δημοσίας τοπικής δασικής αρχής δικαιούμενοι να προβαίνουν εις την σύνταξιν πρωτοκόλλων μηνύσεως, την κατάσχεσιν των παρανόμως υλοτομουμένων, παραγομένων ή κατασκευαζομένων και μεταφερομένων δασικών προϊόντων και των οργάνων της παρανόμου πράξεως, την σύλληψιν επ’ αυτοφώρω παραβατών και παράδοσιν αυτών εις την πλησιεστέραν δασικήν ή αστυνομικήν αρχήν, την σύλληψιν των εις απηγορευμένας εκτάσεις βοσκούντων ζώων κλπ. Εποπτεύουν τους υπό την δικαιοδοσίαν των ιδιωτικούς δασοφύλακας συμμετέχοντες εις περιπολίας ωργανωμένας παρά του Δημοσίου Δασάρχου ή τη εντολή του μετ’ άλλων δημοσίων υπαλλήλων εις τα δάση της περιφερείας των. 17.Ζ.γ.7 Δασικό Προσωπικό Πειθαρχικά παραπτώματα Άδειαι ΄Αρθρ.6.-1.Οι κατά τας διατάξεις του παρόντος Δ/τος διοριζόμενοι ιδιωτικοί δασολόγοι δεν δικαιούνται να συντάσσουν δασοπονικάς μελέτας ετέρων μη δημοσίων δασών κειμένων εκτός της περιφερείας των ούτε ν’ ασχολούνται εις άλλην τινά δημοσίαν ή τοιαύτην Νομικού Προσώπου Δημοσίου ή Ιδιωτικού Δικαίου εργασίαν. 2.Ο αρμόδιος Επιθεωρητής Δασών και το Υπουργείον Γεωργίας δια του Τ.Σ.Δ. ασκούν επί των ιδιωτικών δασολόγων πειθαρχικήν εξουσίαν οίαν επί των δημοσίων δασαρχών, αι δε υπ’ αυτών επιβαλλόμεναι ποιναί είναι υποχρεωτικαί δια τους δασοκτήμονας, των σχετικών προστίμων βεβαιουμένων και εισπραττομένων υπέρ του Κ.Τ.Γ.Κ. και Δασών. Εις τας ποινάς τούτων τας επιβαλλομένας παρά του Υπουργείου Γεωργίας περιλαμβάνεται και η ανάκλησις της αδείας εξασκήσεως επαγγέλματος δι’ ωρισμένον χρόνον. 3.Αι κανονικαί ή αναρρωτικαί άδειαι των ιδιωτικών δασολόγων εγκρίνονται παρά του αρμοδίου Επιθεωρητού Δασών. 